На основу члана 27. Закона о јавној својини ("Сл.гласник РС" бр.72/2011, 88/2013 и 105/2014), члана 6.- чл. 9. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ("Сл.гласник РС" бр.24/2012,48/2015 И 16/2018), а на основу Решења о давању начене сагласности 04 број 361-74/2020 од 03.08.2020.године, директор Дома ученика средњих школа Ниш донео је Одлуку о давању у закуп непокретности бр.165 од12.02.2021.година. Комисија за спровођење поступка прикупљања понуда писаних путем и давања у закуп пословног простора објављује

  **О Г Л А С**

 **О ПРИКУПЉАЊУ ПИСМЕНИХ ПОНУДА**

ради давања у закуп непокретности на локацији у ул.Београдска бр.10, који чине:

|  |  |  |  |  |  |  |
| --- | --- | --- | --- | --- | --- | --- |
| **Ред. бр.** | **Адреса** | **Зона** | **Површина м2** | **Почетна цена по 1м2** | **Намена** | **Износ депозита** |
| 1. | Београдска бр.10-зграда бр.1 која се састоји од пет просторија | II | 259 | 256,40 | складишни простор | 3.000,00 динара |
| 2. | Београдска бр.10-зграда бр.2, која се састоји од девет просторија | II | 233 | 256,40 | складишни простор | 2.000,00 динара |
| 3. | Београдска бр.10-зграда бр.3, која се састоји од три просторије | II | 333,20 | 256,40 | складипни простор | 4.000,00 динара |
| 4. | Београдска бр.10-зграда бр.4, која се састоји од једне просторије | II | 44 | 256,40 | складишни простор | 1.000,00 динара |

Непокретности које се издају у закуп, издају се на начин прикупљања писаних понуда, појединачно за сваку наведену непокретност. Понуда се подноси у затвореној коверти, са назнаком на који се редни број непокретности односи, и ко је подносилац пријаве, односно понуде. Понуда се подноси на начин да се може утврдити да се први пут отвара.

 Пријава, односно понуда која се доставља обавезно мора да садржи: доказ о уплати депозита, износ закупнине који се нуди (написан хемијском оловком, читко и јасно);

За физичка лица: име и презиме, адресу, број личне карте, јединствен матични број грађана.

За предузетнике: име и презиме предузетника, адресу, број личне карте, јединствен број грађана, назив радње, матични број.

За правна лица: назив и седиште, копију решења о упису правног лица у регистар код надлежног органа, као и пуномоћје за лице које заступа подносиоца пријава (доставља се комисији пре отварања понуда), назнаку делатности која ће се обављати у пословном простору.

Сви наведени простори, опредељени су за намену коришћења: складишни простор, на период закупа од 4 (четири) године.

Разгледање зграда које се издају, обавиће се сваког радног дана од дана објављивања огласа, до дана отварања понуда, у периоду од 10:00 до 12:00 часова.

Понуде се подносе на адресу Дома ученика средњих школа Ниш, ул.Косовке девојке бр.6, 18000 Ниш, лично или путем поште, у затвореној коверти са назнаком "НЕ ОТВАРАТИ-ПОНУДА ЗА ЈАВНО НАДМЕТАЊЕ ЗА ДАВАЊЕ У ЗАКУП ПОСЛОВНОГ ПРОСТОРА"- број зграде за коју се подноси понуда. Понуде се подносе до 08.03.2021. године, до 10:00 часова, а јавно отварање приспрелих понуда је у 10:15 часова, у просторијама Дома ученика средњих школа Ниш, ул. Косовке девојке бр.6.

По истеку рока за подношење понуда за јавно надметање, не могу се подносити нове понуде, нити мењати и допуњавати пријаве које су поднете у року.

Подносици неблаговремене или непотпуне понуде не могу учествовати у поступку прикупљања писмених понуда, а непотпуне или неблаговремене понуде се одбацују. О поступку отварања понуда, комисија води записник. Уколико у поступку два или више понуђача понуде исти износ закупнине, комисија задржава право да избор најповољнијег понуђача изврши по слободном уверењу.

Наведени износ депозита уплаћује се појединачно за сваку наведену непокретност-односно зграду. Депозит се уплаћује на рн.840-574667-11, Управа за трезор. Учесници огласа о прикупљању писмених понуда, имају право на повраћај положеног депозита у року од 8 (осам) дана од дан спровођења поступка прикупљања писмених понуда.

Уколико учесник огласа са утврђеном најповољнијом понудом одустане од закључења уговора о закупу нема право повраћаја депозита.

Уколико најповољнији понуђач одустане од закључења уговора о закупу расписује се нови оглас за јавно надметање.

Избор најповољнијег понуђача биће објављен на огласној табли Дома ученика средњих школа Ниш, у року од 8 (осам) дана од дана отварања понуда.

Све додатне информације у вези огласа, можете добити телефоном број 018/4212-051.

 Комисија за спровођење прикупљања

 писмених понуда